هاد المصطلح ” ديال ولد الشعب” اصلا ماعند دينمو حتى معنى حيت العلاقة كاتبنى بين الدولة و الشخص هي علاقة “مواطنة” بالاساس ! انا مواطنة و نتا مواطن و هوا مواطن ! ولد الشعب و لا ولد مك و باك و لا ولد القحبة سوقك هاداك ! كون ولد من مابغيتي لي كايهمني انا هوا تكون مواااااطن ! و كاتمارس المواطنة ديالك على حقها و طريقها ! و لا گاع لا تمارسها مهم ماتتعناش عليا بشي مصطلح خرزي فحال هذا. شكون اصلا هاد ولد القحبة لي حط هاد المصطلح ديال ولد الشعب النهار الأول و قال بلي على اساسو غانبداو نقسمو مواطنين من نفس البلاد لفئات ؟ ولاد الشعب Vs ولاد لي لاباس عليهم ! علاش ماشي كلنا ولاد الشعب ؟ فاش كاتكون مزلوط و مقودة عليك راك ولد الشعب ! خونا و حبيبنا، مرحبا بيك بيناتنا. و لا ترقعتي شوية راك صافي حيدو ليك البادج مابقيتيش ولد الشعب أما لا كنتي ولد الشعب و درتي لاباس و بان عليك الخير و تفطحتي، راك وليتي ولد القحبة ديريكت منبوذ. و لا ولدتي ولادك و نتا مزلوط راك ولد الشعب و ولادك ولاد الشعب و لا ولدتي ولادك و نتا لاباس عليك راك نتا ولد القحبة و وولادك ولاد القحبة. و طبعا لاكنتي ولد الشعب راك كاتستاحق تضامن و تعاطف ولاد الشعب و لا كنتي مرقع شوية راه ماكاتستاحق تاخرية سير تاتقواد عليك مزيان عاد آجي. شوف الابارتايد ديال المزاليط كي داير ! هاد المصطلح العنصري بالنسبة ليا انا الخطورة ديالو كاتبان فداك التصور لي كايخلي اي واحد يربط ” ولد الشعب” بالزلط ! و بلي باش تكون ولد الشعب حقيقي خاصك تكون مزلوط حقيقي و مقودة عليك و ساكن فبراكة كاتقطر ! و كلما زادت درجة الزلط ديالك كولما طلعو الگرايد ديالك فدرجة ” ولد الشعب” ! فحالا لي لاباس عليهم مثلا ماشي من الشعب! واخا يديرو الشركات و يخدمو اليد العاملة و يخلصو الضرائب للدولة مايستحقوش يكونو من الشعب، في حين أي مزلوط مقودة عليه واخا يكون مجرم ! حمار ! مكلخ ! مابينو و بين المواطنة غير الخير و الاحسان هاداك مرحبا بيه وسط جيوش ” ولاد الشعب” ! هاد المصطلح ديال ولد الشعب اصلا ماكاينش فالدول لي كاتحتارم راسها ! گاع الوظائف فالعالم باش تدخل ليهم و لا تخدم معاهم خاص يتوفرو فيك شي شروط او دوز كونكورات او تدفع ضواسا ! الا هاد اللقب ديال “ولد الشعب” رخصوه الرعاع ولاد الحرام لدرجة انه الشرط الوحيد و الاوحد لي خاصك باش تتسمى ” ولد الشعب” هوا تكون مقودة عليك ! يعني مامطلوبش منك زعما تبدل شي مجهود و كدا لا والو ! آجي كيما نتا ناكلوك بخراك. أنا شخشيا ! طبت بهاد المصطلح هاد الايام ! عييت مانسمعو فالفايسبوك و وسائل الاعلام ! و فين ماكاين شي نصاب كايتخبا ورا جملة ” انا ولد الشعب” ! و فينما كاين شي موخلويض كايبغي يمسح التخلويض ديالو بديك ” انا ولد الشعب” ! كلشي باغي يمسح مصايبو و جرائمو و زلاتو ففوطة ” ولد الشعب”. يا خو كون ولد الشعب و لا ولد القحبة ! وانا مالي ؟ آشنو كانستافد ؟ كون مواطن افضل ليك و ليا. 
هاد المصطلح ديال “ولد الشعب” اصلا ماعند دينمو حتى معنى حيت العلاقة كاتبنى بين الدولة و الشخص هي علاقة “مواطنة” بالاساس ! انا مواطنة و نتا مواطن و هوا مواطن ! ولد الشعب و لا ولد مك و باك و لا ولد القحبة سوقك هاداك ! كون ولد من مابغيتي لي كايهمني انا هوا تكون مواااااطن‎